Twitter soek Zuma se kopPres. Jacob Zuma Foto: GCIS ŉ Petisie wat versoek dat pres. Jacob Zuma vervolg moet word, doen die ronde op die sosialemedia-platform Twitter. “Die uitgelekte verslag van die Openbare Beskermer oor Nkandla bewys dat pres. Zuma vir die parlement gejok het en persoonlik voordeel getrek het uit meer as R200 miljoen van staatsgeld (sonder behoorlike tender),” lui die petisie. “Hy het ook persoonlik onwettig ingemeng deur sy eie argitek aan te stel bó diegene wat reeds deur die departement van openbare werke aangestel is.” Die petisie, deur ŉ groep wat hulleself ‘die komitee vir die vervolging van die president’ noem, versoek dat Zuma en almal wat by die multimiljoenrandse opgraderings by Nkandla betrokke was, vervolg moet word. Indien dit nie gebeur nie, sal die groep glo die publiek oorhaal om volgende jaar op 13 Februarie voor die parlement te betoog. Die petisie het Vrydagmiddag teen 18:00 reeds 2 500 handtekeninge ontvang. Klik hier om die petisie te sien. Die Mail & Guardian het Vrydag berig dat Zuma persoonlik gebaat het uit opgraderings by Nkandla. Klik hier om meer te lees. Lees ook: ANC erken Nkandla-onreëlmatighede; waarsku kommentators Zuma het persoonlik gebaat by Nkandla